Den 97-årige kvinde fra Hirtshals lukkede fredag ved 18-tiden en tyv ind i sit hjem. Tyven udgav sig for at være sygeplejerske, der skulle ind og tage nogle prøver af vandet, der angiveligt skulle være giftigt. Kort efter den 97-årige lukkede kvinden ind i sit hjem, tog "sygeplejersken" dog af sted igen. I den korte tid, hun var i hjemmet, havde hun stjålet et kontant beløb fra en skuffe i den 97-åriges soveværelse. - Ældre mennesker der uventet får besøg af hjemmepleje eller sygeplejersker skal da tage sig i agt, siger vicepolitikommissær Peter Skovbak til TV2/NORD. Politiet beskriver tyven som 160-165 centimeter høj, almindelig af bygning og 30-40 år gammel. Politiet har ikke yderligere spor at gå efter i sagen. - Tricktyvene er jo snu, for de går efter folk, som måske er lidt oppe i årene, og ikke helt lægger mærke til alle de detaljer, som vi skal bruge i en efterforskning, siger Peter Skovbak til TV2/NORD.

Referat:
En ældre kvinde fra Hirtshals lukkede fredag den helt forkerte person ind i sit hjem.